2001/820/EY: Komission päätös, tehty 19 päivänä marraskuuta 2001, Slovenian tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä liittymistä edeltävänä aikana



Virallinen lehti nro L 307 , 24/11/2001 s. 0025 - 0026



Komission päätös, tehty 19 päivänä marraskuuta 2001, Slovenian tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä liittymistä edeltävänä aikana (2001/820/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavan tuen yhteensovittamisesta ja asetuksen (ETY) N:o 3906/89 muuttamisesta 21 päivänä kesäkuuta 1999 annetun neuvoston asetuksen (EY) N:o 1266/1999(1), ja erityisesti sen 12 artiklan 2 kohdan, ottaa huomioon yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista rahoitussäännöistä 7 päivänä kesäkuuta 2000 annetun komission asetuksen (EY) N:o 2222/2000(2), ja erityisesti sen 3 artiklan 2 kohdan, sekä katsoo seuraavaa: (1) Slovenian tasavallan maataloutta ja maaseudun kehittämistä koskeva ohjelma hyväksyttiin 27 päivänä lokakuuta 2000 tehdyllä komission päätöksellä K(2000)3138 Lopullinen yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana 21 päivänä kesäkuuta 1999 annetun neuvoston asetuksen (EY) N:o 1268/1999(3), 4 artiklan 5 kohdan mukaisesti. (2) Slovenian tasavallan hallitus ja komissio, Euroopan yhteisön puolesta, allekirjoittivat 5 päivänä maaliskuuta 2001 monivuotisen rahoitussopimuksen Sapard-ohjelman toteutuksen teknisestä, oikeudellisesta ja hallinnollisesta kehyksestä. (3) Asetuksessa (EY) N:o 1266/1999 säädetään, että saman asetuksen 12 artiklan 1 kohdassa tarkoitetusta ennakkohyväksynnän vaatimuksesta voidaan luopua ohjelmien/hankkeiden kansallisen ja alakohtaisen hallinnointikyvyn, varainhoidon valvontamenettelyjen ja julkistalouden rakenteiden tapauskohtaisen analyysin perusteella. Asetuksessa (EY) N:o 2222/2000 säädetään tällaisen analyysien tekemisen yksityiskohtaisista säännöistä. (4) Slovenian tasavallan toimivaltainen viranomainen on nimennyt toimenpiteiden "Maatilainvestoinnit", "Elintarvikejalostusteollisuuden investoinnit", "Elinkeinotoimintojen monipuolistaminen maatiloilla" ja "Maaseudun infrastruktuurien kehittäminen ja parantaminen", sellaisina kuin ne on määritelty Slovenian tasavallan osalta 27 päivänä lokakuuta 2000 tehdyllä komission päätöksellä K(2000)3138 Lopullinen hyväksytyssä maatalouden ja maaseudun kehittämisohjelmassa, täytäntöönpanijaksi maatalousmarkkina- ja maaseudun kehittämisviraston. Sapard-ohjelman täytäntöönpanoon liittyvien rahoitustoimintojen hoitajaksi on nimetty valtiovarainministeriön kansallisesta rahastosta vastaava osasto. (5) Asetuksen (EY) N:o 1266/1999 ja asetuksen (EY) N:o 2222/2000 mukaisesti komissio totesi ohjelmien/hankkeiden kansallisen ja alakohtaisen hallinnointikyvyn, varainhoidon valvontamenettelyjen ja julkistalouden rakenteiden analyysin perusteella, että Slovenian tasavalta täyttää mainittujen toimenpiteiden täytäntöönpanon osalta annetun asetuksen (EY) N:o 2222/2000 4, 5 ja 6 artiklassa sekä sen liitteessä säädetyt säännökset ja asetuksen (EY) N:o 1266/1999 liitteessä säädetyt vähimmäisvaatimukset. (6) Maatalousmarkkina- ja maaseudun kehittämisvirasto täyttää tyydyttävästi erityisesti seuraavat keskeiset hyväksyntäperusteet: kirjalliset menettelyt, tehtävien jako, ennen hankkeiden valintaa ja ennen maksujen suorittamista tehtävät tarkastukset, maksumenettelyt, kirjanpitomenettelyt, tietojärjestelmien turvallisuus, sisäinen tarkastus ja tarvittaessa julkisia hankintoja koskevat säännöt. (7) Valtiovarainministeriön kansallisesta rahastosta vastaava osasto täyttää tyydyttävästi seuraavat perusteet Sapard-ohjelman täytäntöönpanoon Sloveniana tasavallassa liittyvien rahoitustoimintojen hoidon osalta: kirjausketju, varainhoito, varojen vastaanotto, varainsiirto maatalousmarkkina- ja maaseudun kehittämisvirastoon, tietojärjestelmien turvallisuus ja sisäinen tarkastus. (8) Tästä syystä on aiheellista luopua asetuksen (EY) N:o 1266/1999 12 artiklan 1 kohdassa tarkoitetusta ennakkohyväksyntää koskevasta vaatimuksesta ja siirtää tuen hallinnointi hajautetulta pohjalta Slovenian tasavallassa toimivalle maatalousmarkkina- ja maaseudun kehittämisvirastolle ja valtiovarainministeriön kansallisesta rahastosta vastaavalle osastolle. (9) Koska komission tarkastukset koskevat kuitenkin toimintavalmista muttei toiminnassa olevaa järjestelmää, Sapard-ohjelman hallinnointi on aiheellista siirtää maatalousmarkkina- ja maaseudun kehittämisvirastolle ja valtiovarainministeriön kansallisesta rahastosta vastaavalle osastolle väliaikaisesti. (10) Sapard-ohjelman hallinnoinnin täydellinen siirto tapahtuu vasta järjestelmän moitteetonta toimivuutta koskevien lisätarkastusten ja tuen hallinnoinnin siirtämisestä maatalousmarkkina- ja maaseudun kehittämisvirastolle ja valtiovarainministeriön kansallisesta rahastosta vastaavalle osastolle mahdollisesti annettavien komission suositusten täytäntöönpanon jälkeen. (11) Marraskuun 14 päivänä 2001 Slovenian viranomaiset toimittivat monivuotisen rahoitussopimuksen B osan artiklan 4 kohdan 1 kanssa yhdenmukaiset kelpoisia menoja koskevat listat sisällytettäviksi standardinmukaisiin toimenpidekohtaisiin sopimusluonnoksiin. Komissio ei esittänyt vastaväitteitä näille listoille, ON TEHNYT SEURAAVAN PÄÄTÖKSEN: 1 artikla Luovutaan hankkeiden valintaa ja sopimuksia koskevasta komission ennakkohyväksynnästä Slovenian tasavallassa. 2 artikla Sapard-ohjelman hallinnointi siirretään väliaikaisesti 1) maatalousmarkkina- ja maaseudun kehittämisvirastolle, Dunajska Str. 56-58, 1000 Ljubljana, Slovenia, toimenpiteiden "Maatilainvestoinnit", "Elintarvikejalostusteollisuuden investoinnit", "Elinkeinotoimintojen monipuolistaminen maatiloilla" ja "Maaseudun infrastruktuurien kehittäminen ja parantaminen", sellaisina kuin ne on määritelty Slovenian tasavallan osalta 27 päivänä lokakuuta 2000 tehdyllä komission päätöksellä K(2000)3138 Lopullinen hyväksytyssä maatalouden ja maaseudun kehittämisohjelmassa, täytäntöön panemiseksi; ja 2) valtiovarainministeriön kansallisesta rahastosta vastaavalle osastolle, Beethovnova Str. 11, 1502 Ljubljana, Slovenia, Sapard-ohjelman täytäntöönpanoon Slovenian tasavallassa liittyvien rahoitustoimien hoitamisen osalta. Tehty Brysselissä 19 päivänä marraskuuta 2001. Komission puolesta Franz Fischler Komission jäsen (1) EYVL L 161, 26.6.1999, s. 68. (2) EYVL L 253, 7.10.2000, s. 5. (3) EYVL L 161, 26.6.1999, s. 87.